**Харолд 210831**

**Дос деген кім?**

«Сендерді бұдан былай құл демеймін, құл иесінің не істеп жүргенін білмейді. Қайта, сендерді достарым деп атадым, өйткені Әкемнен естігендерімнің бәрін сендерге білдірдім.»

(Жохан 15:15)

Психолог Ролло Мэйдің пікірінше, адамдардың көпшілігі жыл сайын 500 -ден 2500 -ге дейін жуық адамдармен танысады - оның ішінде бірге жұмыс істейтін адамдар, қауымдағы адамдар немесе мектепте, колледждегі адамдар, көршілер немесе жұмыс орнындағы лифтте көтеріліп бара жатқанда кездестіретін адамдар бар. Немесе Тіпті азық -түлік дүкеніндегі кассир адам, жанармай құйушы немесе дәрігер. Сіз бұл адамдармен кездескенде сыпайылық білдіріп, басыңызды иесіз немесе қол созасыз, бірақ таныстардың көпшілігін қиын жағдайларға қарамастан сіздің жаныңызда болатын шынайы достар деп санауға болмайды. Сол 500-2500 адамдардың ішінде, орта есеппен небәрі жеті адам ғана шын дос болып саналады.

Сұрақ: Біз кейде таныс адамдарды сиппатау үшін «ауа райы достары» деген терминді қолданамыз. Бірақ мұндай адамдар шынымен нағыз достар ма? Өмірімде бірінші рет көріп тұрған бір турагент жігітпен саяхат жоспарлары туралы сөйлестік, ол үнемі: «Міне, мен мұны сізге дос ретінде айтып отырмын. Сіз шынымен менің досымсыз, білесіз бе?!» - деп айта берді. Ал Мен болсам, ол адамды мүлдем танымаймын. Ол, бәлкім, өте жақсы адам шығар, бірақ кім біледі, ол психиатриялық мекемеден қашып кеткен болуы мүмкін немесе бұрын полициямен мәселелері болған шығар.

Дос деген кім? Араб мақал-мәтелі бұл сұраққа былай деп жауап береді: «Дос - бұл жүрегіміздің бар сырын аша алатын адамымыз, сол сырды ашқан кезде, ол өзінің нәзік қолдарымен бәрін реттеп, сақтауға тұрарлық нәрсені сақтап, өзінің мейірімділік демімен қалғандарын ұшырып тастайды!» Жаман емес сөздер!